PTSD forum - Dagbog 1.halvår 2011\nPsykisk kapacitet (PK)\nSkema for min psykiske kapacitet i perioden aug.2007 - aug.2009.\nHar været i haven idag for første gang i år (altså rent arbejdsmæssigt). Det var virkelig dejligt at komme igang derude, selvom jeg både er øm i ryg og ben nu. Har fået gravet 1/4 af køkkenhaven nu og flyttet 2 kompostbeholdere. De stod nemlig i vejen og skulle derfor flyttes til en anden plads, som egentlig også er bedre.\nMen det de stod i vejen for var nemlig parkeringspladsen til vores nye campingvogn. Var nemlig ude og købe campingvogn sammen med pigerne igår. Så vi kan jo næsten ikke vente med at få den hjem og komme på campingtur. Har jo afprøvet det et par gange de sidste par år og det er en ferieform vi alle kan lide. Synes faktisk også det passer godt til mig. For på den måde kan jeg jo tage "en tryg base" med mig rundt i landet. Jeg kommer ud og kan være sammen med andre mennesker og opleve noget, men kan også hurtigt trække mig tilbage til noget der er mit eget.\nFor selvom man jo godt nok også har sit eget hotelværelse eller lignende på fx. en chartertur, så er det jo ikke helt éns eget. Man er stadig lidt på udebane. Hvorimod en campingvogn er helt éns egen og kan indrettes så den kommer til at udgøre en tryg og hjemlig base.\nSkrev et kritisk indlæg herind om ptsd foreningen for et par dage siden, men slettede det igen. Tænkte at det måske kunne være med til at ødelægge mere for dem, end det gavnede. Men efter en lille oplevelse her til aften kan jeg altså ikke holde kæft længere..............\nHar prøvet at skrive til dem, men får desværre ikke noget svar. Det er som om at de slet ikke kan tåle nogle former for kritik, det være sig konstuktiv eller ej. De har jo åbnet deres forum igen, men desværre var al den gamle spam ikke slettet. der var både henvisninger til porno, voldtægt og incest. Det gjorde jeg dem jo så opmærksom på, men fik blot et svar tilbage om at det var efter aftale med politiet. Som tidligere fængselsbetjent kender jeg en del til politiet og må indrømme at jeg har svært ved at se hvilken del af politiet der skulle aftale og råde dem til at genåbne et forum med henvisninger til børneporne og voldtægt. Det lyder snarere som noget de har aftalt med "Fætter Vims' amatørdetektivbureau".\nMen så var der da heldigvis en anden bruger inde på deres Facebookgruppe der holdt lidt med mig og også syntes at det virkede lidt mærkeligt. Og vupti........så fik de slettet alt spammen inde på forummet. Men det var så ikke det eneste de slettede. De fik samtidig slettet min og den anden persons kommentar inde på Facebookgruppen. Var det så første gang de slettede noget derinde, så kunne man måske bære over ed dem. Men desværre så er det sådan at hvergang der har været kritiske kommentarer på deres Facebookgruppe, så er disse blevet sletttet. Ligesom de fx. har slettet alle henvisninger til denne side. Da jeg spurgte ind til hvorfor henvisninger til denne side bliver slettet, så var svaret at jeg kom med kritiske indlæg på facebookgruppen og også havde skrevet negativt om dem herinde i min dagbog.\nMen at jeg fx. i modsætning til dem selv brugte tid på at besvare indlæg på facebookgruppen i på deres forum, det betød åbenbart ikke så meget, selvom de svar jeg gav altd var positive og konstruktive. At jeg fortsat linker til dem herinde på min egen hjemmeside, det betød åbenbart heller ikke noget. Nej, det eneste der betyder noget er åbenbart at jeg ikke altid klapper dem på skuldrene og endda tillader mig at stille kritiske spørgsmål.\nSynes bare problemet er at de har en vis forpligtigelse til at hjælpe folk med ptsd fordi de har valgt at oprette en forening. Alt andet vil være at stikke folk blår i øjnene. At drive en forening for folk der er "psykisk svage" er ikke venstrehåndsarbejde. Det kræver en seriøs tilgang og en tilsvarende arbejdsindsats. Synes fx. det er forkastelig at de ikke besvarer indlæg på deres forum, selvom det tydeligt fremgår at det kommer fra mennesker i en desperat situation. Synes også det er mærkeligt at man kan drive en forening der ikke formår at opdatere deres hjemmeside. De besluttede fx. i starten af februar at man ikke længere kan være passivt medlem. Men på deres hjemmeside er det stadig muligt at melde sig ind i foreningen som passivt medlem. Der er også masser af links der ikke virker, fx. kan man ikke læse referatet fra deres seneste bestyrelsesmøde. Det burde jo også være en forening for alle ptsd-ramte. Men kan se på den nuværende bestyrelse at de fleste er tilknyttet CETT eller andre flygtningeorganisationer. Og dette kan desværre også ses på deres virkeområder. Hvorfor skal man fx. kunne downloade noget om "hjemrejser for flygtninge"? Hvad har det med ptsd at gøre? Synes virkelig at traumatiserede flygtinge er en gruppe der har brug for hjælp. Men det synes jeg altså også at traumatiserede soldater, politifolk, socialrådgivere, voldtægtsofre og alle de andre har. Og opmærksomheden på en gruppe skal aldrig ske på bekostning af en anden gruppe. Ved godt jeg i bund og grund bare kan være ligeglad, men synes simpelthen det er ærgeligt når noget der virkelig kunne være godt og kunne gøre en forskel bare bliver såildt på gulvet på denne måde. Håber meget på at de nye i bestyrelsen formår at dreje foreningen den rigtige vej og dermed også være med til at redde den.\nSynes faktisk jeg kunne blive ved og ved næsten ikke hvor jeg skal stoppe. Men vælger så at gøre det her, selvom der er så meget mere. Håber ikke at folk vælger ptsdforeningen fra, men kunne godt tænke mig at folk blev lidt mere kritiske og ikke blot tog "alt det fra oven, for gode varer".............\nDet går rimelig godt lige nu. Går jo og hjælper min ven med hans hus. Kan godt mærke jeg bevæger mig lige på grænsen af hvad jeg kan holde til. Men prøver at være meget opmærksom på det og holder lidt pauser ind imellem. Var derude igår og sidst på dagen kunne jeg bare mærke at al ting tog 3 gange så lang tid. Jeg skulle simpelthen sådan koncentrere mig om det jeg lavede og tænke over hver lille handling. Men det er også rart at lave lidt og især rart at man så kan hjælpe en ven imens.\nHar jo også været ved fysioterapeuten idag. Det gik faktisk rigtigt godt deroppe. Jeg lavede kun siddende og stående øvelser og var ret aktiv i forhold til de tidligere gange. Kan godt mærke at jeg har fået mere føling med benene og hvilke muskler jeg skal aktivere i de forskellige øvelser. Selvom jeg var meget aktiv deroppe, så følte jeg mig ret godt tilpas bagefter og ikke speciel træt. Men ok, det gik så over lidt senere. For da jeg kom hjem kunne jeg godt mærke at kroppen virkelig var blevet brugt. Var utrolig træt i kroppen og lettere øm i ryggen og skuldrene. Men havde stadig en god følelse rent mentalt af dagens øvelser.\nSå er min sag endelig slut. Har fået den endelige afgørelse fra Arbejdsskadestyrelsen og såfremt den ikke bliver anket, så regner jeg med at få udbetalt min erstatning i løbet af de næste par måneder. Synes det bliver rart at kunne lægge det hele bag sig nu og så nøjes med at skue fremad.\nEllers har det faktisk gået rimelig ok, den sidste uges tid. Føler jeg har haft en del overskud. Har hjulpet en kammerat med at spartle nogle vægge i hans hus. Den første dag fik jeg vildt ondt i knæet efter et par timer og troede faktisk jeg havde stødt knæet mod et eller andet uden lige at være opmærksom på det. Men var så derude igen idag, hvor det samme gentog sig. Så er simpelthen bare kommet i enn elendig form, hvor der ikke skal ret megen belastning til førend det begynder at gøre ondt. Så måske jeg skulle til at gå nogle flere ture og evt. cykle lidt en gang imellem.\nKatrine spurgte mig igår om jeg syntes jeg kunne mærke en forskel efter jeg har gået i fysioterapien i et pænt stykke tid nu. Synes det er lidt svært at svare på, da mange af forandringere jo kommer snigende lige så stille og man derfor ikke rigtig lægger mærke til dem. Men synes især jeg kan mærke en forskel i min opmærksomhed på kroppen. Men grunden til hun spurgte var faktisk at hun syntes at jeg lige pludselig gik lidt mere som i "gamle" dage. At jeg var lidt mere oprejst og rank. Så hvis det er noget der kan ses så er det jo virkelig positivt.\nDet går også godt deroppe. Synes jeg bliver bedre til mange af de øvelser vi laver og har samtidig nemmere ved at acceptere de ting jeg ikke kan.\nSå har jeg snakket med psykologen fra angstklinikken i Viborg. Der var kommet et afslag på min henvisning til Risskov. De havde alligevel ikke den fornødne kompetence til ptsd-ramte og det var kun en gruppe de tog ind undtagelsesvis, når der var et hul i deres behandlingskapacitet. Så det var jo lidt nedtur........\nMen angstklinikken i Viborg ville så prøve at tage mig ind alligevel, selvom det lå lidt udenfor deres område. Så psykologen ville undersøge noget mere om ptsd og prøve at strikke et individuelt forløb sammen til mig. Det er jo nok ikke det optimale, men det kan måske vise at blive godt nok alligevel. For fik ham da næsten overbevist om at det kunne være godt med en slags kombinationsbehandling, hvor de forskellige aktører skulle prøve at koodinere tingene en smule med hinanden. Så han ville tage kontakt til min fysioterapeut og høre om hvordan de kunne hjælpe og supplere hinanden. Han ville også tage kontakt til lokalpsykiatrisk center i Silkeborg for at høre lidt mere om NADA-akupunktur og om jeg evt. kunne henvises ned til den sideløbende med behandlingen her i Viborg. Han spurgte igen ind til medicin, men det afviste jeg som allersidste nødløsning. Kunne godt mærke det ærgerede ham en smule, men tror nu også han accepterede det.\nMen desværre skulle jeg nok regne med, at der ville gå nogle måneder inden en evt. behandling kunne starte op. Men hvad..... nu har jeg jo gået med det her lort i 4 år, så overlever det nok 2-3 måneder endnu.\nSynes det er lidt hårdt og også lidt for dårligt, at jeg selv skal sørge for at koordinere alt det her. Især også fordi jeg jo ikke selv har ekspertisen, men skal "famle" mig lidt frem. Men ok, det skal de forskellige behandlere jo åbenbart også. Men på den anden side, så kommer der måske endelig noget godt ud af det. For nu kan jeg måske få lavet det 1 årige behandlingsforløb som jeg har tænkt på. Så kan jeg få det arrangeret, så der bliver et forløb med kognitiv terapi på angstklinikken, kombineret med NADA, fysioterapi og så evt. mindfulness, så tror jeg der er en chance for at det kan lykkes at komme ud på den anden side.\nEr efterhånden helt ovenpå igen, efter den lille nedtur i forbindelse med fastelavn.\nKatrine har været til et foredrag idag i hendes pårørendegruppe. Det var med en sygeplejerske fra distrikspsykiatrien i Silkeborg, der fortalte om behandling og medicin m.m. Her hørte hun så at de brugte noget der hed NADA - akupunktur. Har efterfølgende selv undersøgt en del om det og det lyder faktisk ret interessant. Det bruges oprindeligt til at afhælpe abstinessymptomer, men har en meget positiv effekt på angst, søvnbesvær, mareridt, irritaion og vredesudbrud. Og flere steder bruger de det faktisk som en supplerende behandling mod ptsd.\nSå det er noget jeg vil undersøge om jeg kan få tilbudt. Men samtidig kunne det også være interessant om Katrine kunne uddanne sig til NADA-akupunktør. Det er en lille diplomuddannelse man kan tage på 4 dage, så det ville faktisk være praktisk muligt for hende og kunne vel egentlig være en god hjælp at hun kan bruge det herhjemme.\nMen vil prøve at "strikke" et behandlingsforløb sammen for mig som skal køre over det næste års tid. Er jo fanget lidt i "ingen-mands-land" her, så må jo selv prøve at finde noget der virker. Så regner jo med at fortsætte i fysioterapien i mindst 1 år endnu (måske 1½). Det vil jeg så supplere med Mindfulness og NADA som jeg kan starte op på i løbet af foråret. Så er der lige den ubekendte faktor med angstklinikken i Risskov. Ved jo ikke helt om de mener de kan hjælpe mig og hvad det evt. går ud på, men det må jeg jo afvente og se.\nHar droppet at beskrive forløbet hos fysioterapeuten så "intensivt" som jeg har gjort indtil nu. Så fremover vil jeg kun komme med jævnlige opdateringer om forløbet samt hvis der er sket noget specielt. Men synes stadig det går godt deroppe, selvom det jo går meget langsomt. Fysioterapeuten har bedt om at få lov til at kontakte min støttekontaktperson hos kommunen. Hun tror det vil være godt, hvis de kan supplere hinanden og måske koordinere nogle ting, så der kommer en mere rød tråd og styring gennem hele forløbet. Hun så gerne den samme kontakt til angstklinikken i Risskov, men pga, af afstanden ville dette nok begrænse sig til telefonisk kontakt, Synes selv det er en kanon idé og rigtig godt tænkt af hende. Nu har jeg jo stadig ikke hørt fra Risskov og ved derfor ikke helt hvordan de forholder sig til sådan noget. Kan faktisk godt forestille mig, at det ikke er noget de gider deltage i. Nu er det jo et måned siden jeg blev henvist og fik at vide, at jeg nok ville høre fra dem indenfor 14 dage. Så ved ikke helt hvordan jeg skal forholde mig til det. Skal jeg begynde at rykke for et svar og orker jeg det egentlig? Sad med telefonen i hånden idag for at ringe til Viborg og høre om de kunne rykke, men lagde røret på igen. Synes bare at denne søgen, rykken og venten virker så uoverskuelig.\nHar så endelig lukket Facebookgruppen. Havde jo skrevet derinde, at jeg overvejede det pga. manglende aktivitet derinde. Men da der så ikke kom nogle kommentarer på det, så måtte jeg jo bare se i øjnene at folk ikke gider være aktive. For kunne jo se, der var besøgende nok i gruppen og den på den måde blev brugt. Men det er altså bare ikke nok, at folk sidder derhjemme bag skærmen og "tager" det de kan bruge. Man er også nød til selv at yde noget her i livet, hvis man vil være med til at ændre på tingene. Jeg forlanger ikke at alle skal farte ud og dele deres livshistorie med alt og alle. Men hvis jeg fortsat skal føle et formål med denne side, så er jeg jo også nød til at vide, at den bliver brugt og at det folk finder herinde på en eller anden måde værdsættes.\nSå er det vist ved at være tid til at skrive lidt her i dagbogen. Det er jo snart en måned siden, der sidst kom en opdatering.\nEr lidt i tvivl om hvordan det egentlig går. Har det faktisk rimelig godt, men på den anden side så kan jeg også se en masse ting der ikke fungerer optimalt. Fx. er min angst blevet værre. Har det svært med det sociale og vil egentlig bare gerne undgå andre mennesker. Min lydfølsomhed er også blevet meget værre. Hvergang telefonen ringer, så farer jeg sammen. Det er endda gået så vidt at jeg farer sammen når "den blide klokke" ringer i det meditationsprogram jeg bruger hver dag, og det er vel egentlig ikke optimalt når man mediterer og faktisk burde falde til ro ved det ;-)\nI dag er det jo fastelavn og man kan derfor forvente en masse "besøg" af børn der gerne vil beriges med slik eller penge. Kan ikke huske det som et tidligere problem, men idag var det som "Living Hell". Altså et mareridt i levende live.\nVidste allerede fra morgenstunden at eftermiddagen og aftenen ville blive fyldt med udklædte og glade børn, der ville forsøge at "tigge" slik eller penge af mig. Så hele dagen var præget af angst for det der ville komme i form af børn, der ringede på. Så tilbragte meget af eftermiddagen på sofaen mens jeg ventede på dette "helvede". Forsøgte flere gange at overbevise mig selv om både det uskadelige, men også sjove og underholdende ved disse indslag. Men lige lidt hjalp det, for forventningen om det der skulle ske og det der reelt skete var ligeså angstprovokerende som forventet.\nSå her stod fængselsbetjenten, der tidligere havde konfronteret, rockere, voldtægtsforbrydere, voldsmænd, røvere og andet godtfolk. Her stod han og var bange for 8 årige børn klædt ud som prinsesser. Det kan godt være at psykologerne har en masse flotte forklaringer. Men det hjælper desværre ikke på at man føler sig en smule ynkelig.\nMin kone (Katrine) vil så gerne at jeg deler alt med hende, både glæder og sorger. Det vil jeg også gerne langt hen af vejen, men sommetider er det bare lettere sagt end gjort. Har fx. ikke delt disse tanker og oplevelser omkring fastelavn med hende. Jeg ved godt det er dumt og at hun jo er her samtidig med mig og derfor vil opdage det alligevel. Men det er altså ikke nemt, som mand, at sige at man frygter en masse børn der vil ringe på døren. Det lyder simpelthen så latterligt, at man ikke kan få sig selv til at sige det.\nHar overvejet at lukke Facebookgruppen ned. Synes den kræver mere end den giver. Forstår ganske enkelt ikke folk længere. synes det virker som om vi er blevet en nation af mennesker der kun vil modtage, men ikke give. Tror simpelthen bare at folk er blevet så vant til at de kan "google" alting og derfor ikke behøves at dele noget længere. Hvorfor dele og udstille sig selv, når man kan "google" og få det hele serveret.........\nDe glemmer bare at det de googler er der mennesker der har lagt ud. Mennesker der har risikeret noget og udstillet sig selv. Men ok, ved jo godt det er svært. Synes nok bare at jeg bruger lidt mere på det, end det giver lige nu.\nDet er lidt sjovt med hvordan det fysiske hænger sammen med det psykiske. Det er jo noget jeg virkelig har fået øjnene op for i forbindelse med det forløb med psykiatrisk fysioterapi, som jeg er begyndt på. Synes måsske ikke det har afhjulpet nogle ting endnu, men er jo også stadig meget tidlig i forløbet. Men det har helt afgjort været med til at øge min egen opmærksomhed på de fysiske symptomer.\nFx. er jeg stadig helt spændt op i skulder og nakke musklerne efter skænderiet med Katrine forleden dag. Førhen ville jeg bare have registreret at jeg var øm i skuldrene, men nu kan jeg mærke meget tydeligere og mere præcist, hvor det er jeg er øm og anspændt.\nLagde også mærke til at jeg den samme dag og den efterfølgende havde ret ondt i både min højre arm og i mine lårmuskler Det med armen har jeg jo næsten fundet ud af, at er psykisk betinget. Det sker ganske enkelt kun når jeg har været ude for en ubehagelig eller anstrengende oplevelse. Det med lårmusklerne har jeg ikke før været opmærksom på. Men det kan jo godt passe med at raseriet har opbygget en masse aggressioner, som ikke blev "udløst". At jeg billedlig talt har haft lyst til at sparke til det hele, men alligevel holdt igen rent fysisk. Dermed er den energi der blev opbygget i benene ikke brugt og sidder nu bare som en ophobning, der gør ondt ?\nMåske man skulle anskaffe sig en sandsæk, man kunne sparke til og smadre løs på når verden går én lidt imod? Men ok, så kunne man jo ikke lave andet end sparke og slå til den skide sæk hele tiden........\nHar været en rigtig møgdag. Havde et skænderi med Katrine imorges, eller rettere sagt en hurtig udveksling af mishagsytringer. Men det var vel udelukkende min fejl og det var på ingen måder berettiget at jeg blev så sur som jeg gjorde.\nMen er bare lidt "sårbar" om morgenen og har ikke så meget overskud der. Og ind imellem kan jeg simpelthen have sådan et næsten ukontrolabelt raseri inden i mig og det var så "bare" det jeg ikke nåede at tøjle imorges.\nMen det betød så også at resten af dagen var ødelagt. Både pga. et fortsat raseri og de spændinger i kroppen der følger med. Men især også pga. den dårlige samvittighed og irritation over egne svagheder og de begrænsninger der følger med den her rådne sygdom..\nSå har jeg lige været til den sidste af 2 afklarende visitationssamtaler på angstklinikken i Viborg. Det gik lidt nemmere den her gang. Kendte det jo lidt bedre deroppe og var derfor ikke helt så angst.\nMen de mente ikke de havde den fornødne "ekspertise" til at kunne hjælpe mig deroppe. I stedet vil de henvise mig til Risskov, hvor de åbenbart er lidt bedre gearede til at have med ptsd-ramte at gøre. Men det er jo nok også det bedste. der er jo ikke meget ved at starte et forløb op, som så viser sig ikke at have nogen effekt. Så hellere vente lidt længere og håbe på at Risskov kan være med til at gøre en forskel.\nMen de ville sende henvisningen en af de nærmeste dage og de regnede med at jeg så ville høre fra Risskov indenfor 2-3 uger.\n'Men tror dagens besøg hos angstklinikken stadig sidder i kroppen, selvom det jo ikke var så slemt som sidste gang. Har hele dagen følt angsten sidde i kroppen som en slags influenzalignende symptomer.\nEllers har jeg jo mediteret hver dag den sidste uges tid. Det er faktisk rigtigt dejligt og det gør også at jeg har en smule nemmere ved selv at "trække mig tilbage" i de situationer, hvor det er påkrævet. Kan jo ikke mærke nogen forskel endnu, for det kræver vist lidt mere end en uges meditation, men har en god fornemmelse med det.\nKunne mærke jeg begyndte at blive en smule nervøs, da jeg skulle ind til fysioterapeuten idag. Dette udviklede sig så til et decideret angstanfald inde hos hende. Under normale omstændigheder ville jeg sagtens kunne styre og dæmpe sådan et anfald, ved at prøve at holde kroppen i ro og søge indad samtidig med jeg fokuserer på min vejrtrækning. Men idag snakkede hun om noget der krævede min opmærksomhed. Og da det med opmærksomheden blev besværet at det begyndende angstanfald, så blev det bare endnu sværere at fastholde opmærksomheden, men også endnu sværere at få dæmpet angstanfaldet. Så det var bare ligesom en ond spiral der blev startet. Men til sidst fik jeg gjort hende opmærksom på, hvad der skete inden i mig, så vi kunne få en kort pause og jeg dermed kunne få lidt ro på angsten igen.\nPå baggrund af at min krop nu var fuldstændig spændt op og i alarmberedskab, droppede vi alle praktiske øvelser og koncentrerede os i stedet om nogle samlende og afslappende øvelser/berøringer. Endte da også med at få det nogenlunde igen. Men er pokkers træt nu, så tror den står på afslapning resten af dagen.\nJeg fik også udleveret mine papirer/kropsscanningen, som jeg jo havde bedt om. Det er lidt mærkelligt at læse om sig selv med et kropsligt udgangspunkt. Den endelige konklusion er jo ikke anderledes end både speciallæger og jeg selv er kommet frem til. Men lidt skægt at læse det når man er kommet frem til samme konklusion fra en kropslig vurdering istedet for en ren mental vurdering.\nEr ved at lægge nogle mindfulness meditationer over på min mobil. Vil så forsøge at bruge 20-30 minutter hver dag på at meditere. Gjorde det jo for lidt over 1 år siden og syntes egentlig det havde en god effekt, men desværre kom jeg fra det igen. Så nu vil jeg prøve at få det sat i system igen og så intensivere det en smule. Tror også jeg får nemmere ved det, når jeg har det liggende på mobilen og dermed kan bruge hovedtelefonerne. Det er altid lidt mere besværligt at begynde at rode med cd-afspilleren. Og på den her måde, kan jeg også altid have det med mig.\nDamn, det var dejligt med en hel nats søvn :-)\n3. nat i træk med dårlig søvn. Måtte stå op ved 2 tiden med en lidt træls drøm og gik så i seng igen ved 3 tiden. Trænger altså snart til at sove igennem en hel nat.\nHer i eftermiddags fulgte jeg Agnethe ned til en veninde, som hun skulle lege med. Synes det er træls at en simpel gåtur igennem vores lille by skal føles som en marathon i et krigsplaget område. Er simpelthe i alarmberedskab hele tiden. Har efterfølgende tænkt lidt over det. For har jo altid undret mig over hvad det var jeg er bange for. Har jo ikke kunne sætte ord eller tanker på noget som jeg vil være bange for. Det er mere bare en konstant udefinerbar følelse. Det har jo også undret mig at angsten er størst, når jeg går rundt heri vores lille by, hvor imod den fylder mindre når jeg bevæger mig rundt i Viborg. Synes jo det burde forholde sig omvendt, da der er væsentlig flere indtryk, lyde og mennesker i Viborg.\nMen efter at have tænkt lidt over det, så tror jeg faktisk heller ikke det forholder sig sådan at der er forskel på angsten de 2 steder. Men her i vores lille by kender jeg jo rigtig mange af de mennesker jeg møder og derfor er jeg nødt til at "sænke paraderne" en smule, hvor imod jeg i Viborg kan lukke meget bedre af for de mennsker og det der er omkring mig. Lidt som at lukke mig inde i en skal der så beskytter mig. Derfor føles angsten jo meget kraftigere her i byen, hvor jeg ikke har det samme "værn" til at beskytte mig selv.\nFørhen har jeg jo troet at angsten bundede i at jeg var mest bange for at møde mennesker jeg kendte eller skulle forholde mig til. Men når jeg så samtidig er så åben omkring min sygdom, så giver det ikke helt mening. Men derimod så giver det med at jeg kan lukke bedre af, et "fremmed" sted jo meget mere mening.\nSå er det onsdag og fysioterapitid. Havde taget konen med på en "kigger" idag. Tænkte at hvis jeg skal gå deroppe i 1 - 1½ år, så var det måske rart for hende at få et lille indblik i hvordan det foregik deroppe. Synes nemlig det kan være lidt svært at sætte ord på det, så det bliver helt forståeligt.\nVi startede siddende med nogle øvelser med en "pigrulle", for at jeg skulle få kontakt med hele fodfladen. Derefter prøvede vi øvelsen, hvor jeg skulle presse på knæene for derved at mærke en øget kontakt mellem fodfladen og gulvet. Det var stadig lige så svært som sidste gang og det hjalp heller ikke meget at vi var oppe og strække ud i lægmuskelen. Fik dog en smule kontakt til sidst, men ikke lige så godt som sidste gang. Så kom den "frygtede" øvelse hvor jeg skal rulle hen over siddeknoglerne og så videre op i ryggen. Fik fint nok fat, men synes altså det er pokkers svært.\nSå var det tid til at ligge lidt ned og få samling på kroppen igen. Da jeg lagde mig ned kunne jeg godt sslappe af i benene, men ryggen og især nakken havde svært ved at falde til ro og komme helt ned på briksen. Hun lavede så den "samlende" massage. Da hun kom til ben nr.2 blev jeg lige pludselig voldsomt træt. Det var ikke en følelse der kom snigende lige så langsomt, men noget der ramte mig som et lyn fra en klar himmel. Blev simpelthen så tung og fuldstændig afslappet i hele kroppen og følte en overdreven træthed. Fysioterapeuten mente der var et rigtig godt tegn. Det var et slags tegn på at jeg havde givet slip på noget og givet mig selv lov til at slappe helt af og bare være træt.\nDet føltes jo heller ikke ubehageligt på nogen måde, men synes bare det virkede lidt mystisk og en smule overvældende.\nAl den ballade jeg havde for lidt over en uge siden, har vist gjort mig en smule "småparanoid". Jeg tjekker min gæstebog dagligt og det er hvergang med en pæn portion nervøsitet. Så fik jeg en sms idag, fra en der efterspurgte noget malerarbejde. Jeg afslog høfligt og skrev at firmaet var lukket ned. Men bagefter blev jeg alligevel helt nervøs og besluttede derfor at tjekke nummeret. Det viste sig at sms'en kom fra en på Sjælland og vedkommende havde et andet navn, end det han opgav i sms'en. Synes altså det er lidt mystisk. Men ok, der kan jo sikkert også være en helt fornuftig forklaring på det.....\nHar sovet utroligt dårligt inat, hvis man da i det hele taget kan kalde det for at sove. Vågnede ca. kl.1 med mareridt. Husker ikke præcis hvad det handlede om, men kan bare huske at det var en eller flere der ville stikke mig ned med en kniv.\nNormalt når jeg har den slags mareridt så står jeg op, fordi de er så pokkers virkelige og jeg derfor har så svært ved at slippe dem. Det er ikke nok at vågne, for de fortsætter mere eller mindre i vågen tilstand. Derfor er det vigtigt at komme helt ud af sengen og foretage mig et eller andet, så de kommer mere på afstand.\nMen i nat stod jeg ikke op. Jeg var simpelthen så træt at jeg forsøgte at se om det ikke bare gik over. Så krøb istedet for helt ind til konen og forsøgte at sove igen. Men når man føler at der står nogen omkring én og bare venter på at stikke én ned så snart man falder i søvn, så er det altså svært at falde rigtigt i søvn. Så lå sådan i halvvågen tilstand indtil kl.4. Lå og veklsede mellem maridtet og knivstikkerierne og så en vågen tilstand hvor jeg forsøgte at overbevise mig selv om, at det kun var en drøm. Efter kl.4 forsvandt mareridtet så, men herefter var det bare en ubehagelig og konstant afbrudt søvn, med en masse drømme (dog ikke mareridt).\nDet "sjove" er, at disse mareridt er så pokkers realistiske og virkelig kryber ind under huden på én. Når jeg har dem ved jeg jo udemærket at det "bare" er drømme. Men det er som om jeg ikke kan overbevise min krop og visse dele af min hjerne om det ufarlige i dem. For selv om jeg jo så er vågnet og ved at der ingen fare er længere, så fortsætter min krop og hjerne med at være i et ekstremt alarmberedskab. Selvom om en anden del af min hjerne på samme tidspunkt sagtens kan se at situationen ikke er farlig på nogen måder og prøver at overbevise resten af hjernene om det. Det er altså en underlig dualistisk følelse. Ja sådan må det vel nærmest føles at være skizofren...\nNå, men har heldigvis lige fået et par timers søvn hertil formiddag efter pigerne var sendt i skole. Så mon ikke dagen bliver fin nok, selvom det nok bliver lidt på "vågeblus".\nEr helt på højkant med situationen igen, efter den lille nedtur i forrige uge. Kan selvfølgelig mærke at jeg stadig er sårbar og lidt nem at vælte, men det er jo ikke ligefrem en ny fornemmelse og derfor også noget man vænner sig til.\nEr utrolig glad for den opbakning jeg fik i forbindelse med de skriverier der var omkring min person. Synes i det hele taget at opbakning er rart og med til at give mig mod på det hele. Alle former for opbakning betyder jo noget og det er svært at gradbøje den, da det jo udspringer af folks forskelligheder. Der kan være den person, der har svært ved i det hele taget at komme frem og her er et enkelt "det synes jeg om" på Facebook jo en stor opbakning. Noget der også berører mig meget er når man føler man er med til at gøre en forskel for nogen, som fx. når en soldat skriver i éns gæstebog at han for første gang i 9 år ikke længere føler sig helt alene. En ting er at blive berørt på det personlige plan, noget andet er på det proffessionelle plan. Som fx. når den ledende psykolog for beredskabsstyrelsen skriver personligt til én, at han synes at siden er imponerende flot og informativ. Pæne ord, når det kommer fra manden der har skrevet Beredskabsstyrelsens lærebog i psykisk førstehjælp (håber han bærer over med at jeg refererer ham for det her i dagbogen ;-)\nsynes den sidste uges tid har været en smule mere "oplevelsesrig" end jeg lige brød mig om. Men tror jeg har genfundet roen og den indre styrke der skal til for at fortsætte og ikke mindst for at kunne modstå den slags personlige angreb, som jeg var udsat for. For skal ærligt indrømme, at det lige tog pusten fra mig og fik mig til at tvivle på alt her i tilværelsen. Men er også overbevist om at der er mange der nyder godt af siden og kan jo se på besøgstallet, at den bliver flittigt brugt. Og sådan noget skal jo ikke bare lige smides væk, fordi der er en enkelt eller et par stykker, der ikke kan lide mig. Da jeg var fængselsbetjent var livet jo heller ikke nogen popularitetskonkurrence, så hvorfor skulle det ændre sig nu. Og med den fantastiske respons jeg har fået både herinde og inde på Facebook, så er det jo svært at lade en enkelt idiot vinde over alle de dejlige mennesker der trods alt findes "derude".\nHar jo også været til fysioterapi idag. Havde egentlig frygtet at jeg ikke ville kunne holde til ret meget deroppe, ovenpå al den ballade de sidste par dage. Men møder som regel ind i god tid deroppe. Og da jeg så stod deroppe og røg en cigaret udenfor med udsigt udover Viborg søerne og solen der skinnede fra en skyfri himmel, så var det som om det hele lige lettede lidt og alting så en del lysere ud. Så lidt tobak og naturlig lysterapi, det er bare det der skal til ;-)\nVi lavede en øvelse hvor jeg skulle rulle med en slags "pigbold" under fødderne for at mærke kontakten til dem. Bagefter skulle jeg, i siddende stilling" prøve at presse ned på mine knæ, for på den måde at mærke hvordan fødderne kom tættere på gulvet og der skulle være en øget kontakt mellem fødder og gulv. Kunne slet ikke mærke nogen forskel uanset, hvor hårdt jeg pressede. Men lagde så mærke til at det var som om min lægmuskler blev mere spændte og at de ligesom tog imod presset og på den måde kompenserede, så der ikke blev overført nogle kræfter til fødderne. Så prøvede vi at lave nogle udstrækningsøvelser for lægmusklerne for at få dem til at slippe lidt og slappe mere af. Det gjorde en kæmpe forskel. Nu kunne jeg pludselig tydeligt mærke fødderne.\nSkulle så gentage en tidligere øvelse, som jeg har haft helt vildt svært ved. Der hvor jeg skulle rokke frem og tilbage over "siddeknoglerne" eller hvad de nu hedder. Bevægelsen skulle foregå i lænden og gradvids op gennem rygsøjlen. Det gik også væsentlig bedre denne gang, selv om det stadig krævede helt vild megen koncentration.\nVi sluttede af på briksen, hvor hun lavede lidt løsende massage for lægmusklerne og sluttede af med den "samlende" massage for benene. Eller massage er vel egentlig et forkert ord, for hun masserer ikke noget. Det er blot en række tryk uden på benene og fødderne, der skal give én en fornemmelse af hvor kroppen går til. Men når hun er færdig er det faktisk en helt vild lækker følelse at man helt tydeligt kan mærke kroppens afgrænsinger. Det er som om man kan mærke huden meget tydeligt og får en helt klar fornemmelse af hvordan fx. benene er, hvor de starter og hvor de slutter. rent fysisk.\n2 timer.......Det var det min hjemmeside nåede at være genåbnet førend der var 2 nye hade-indlæg mod mig. Et her på siden i gæstebogen (som nu er slette) og så et på fangevogteren. Det på fangevogteren var dog skrevet i en helt ny og mere "kammeratlig" tone. Men budskabet var nøjagtig det samme. At jeg var en bedrager.....\nHvem pokker kan hade mig så meget?\nSynes det var slemt nok med det indlæg der kom på "fangevogteren", men det blev altså også fulgt op af 2 indlæg i gæstebogen her på siden. Det tog virkelig pusten fra mig og jeg blev nødt til at kaste håndklædet i ringen. Som det jo nok er mange af jer bekendt tog jeg derfor beslutningen om at lukke denne side ned for at slippe for yderligere angreb.\nDet medførte en del reaktioner inde på Facebookgruppen og brugerne bakkede virkelig op omkring mig. Der var også enkelte der mailede mig og ringede til mig med opbakning. Dette var selvfølgelig pokkers rart og hjalp rigtigt meget, men det var ikke nok til at jeg kunne slippe denne lammende angst, som disse ubehagelige indlæg havde bragt med sig.\nMen efter at have sundet mig lidt, så er jeg også kommet til den overbevisning, at sådan en person ikke skal have lov til at vinde denne kamp, Ihvertfald ikke uden at jeg har forsøgt at slå igen og forsvare mig selv. For det er jo tydeligt at hensigten var at bringe mig og PTSDforum i miskredit. Og den opgave lykkedes jo næsten lidt for let for vedkommende.\nDe 2 indlæg i gæstebogen har jeg slettet og vil fremover også slette lignende indlæg. Det er jo netop en gæstebog og ikke et eller andet debatforum, hvor folk bare kan lufte deres uforbeholde mening om alting. Men vil jo heller ikke "anklages" for censur. Så bringer begge indlæg samt indlægget fra fangevogteren herunder. Så kan folk jo selv dømme om hvorvidt anklagerne har noget på sig.\nIndlæg fra "Fangevogteren":\nAnonym af sikkerhedsmæss årsager.\n14. jan 2011 16:51\nPAS PÅ IKKE AT BLIVE NARRET: Frank Henriksen har lavet sin hjemmeside http://www.ptsdforum.dk Han havde i 2008 et malerfirma, som han dårligt havde tid til at passe, grundet arbejde som fængselsbetjent. Frank udtrykte overfor undertegnede i 2008 ønske om førtidspension til dokumentation for, at han var uarbejdsdygtig, da uarbejdsdygtighed var en betingelse for, at få det størst mulige erstatningsbeløb efter angivet arbejdsskade ved fængselsvæsenet. Så kunne han få tid til sine PC-interesser og måske få sideindtægt via malerfirmaet . Han var grundig og målrettet, lærte ptsd symptomerne udenad, så han kunne svare rigtigt, når der skulle laves erklæringer. Modsat viste han blandt andet sin arbejds-duelighed ved, (trods angiveligt svær angst for at foretage sig noget), at kunne have mange gøremål, herunder at kunne lave hjemmesiden med "dokumentation" for egne PTSD symptomer og evne til at finde rundt i det sociale system, erstatningsregler mv, samt under psykiatrisk indlæggelse at være aktiv uden for sygehuset,- ikke svarende til angivne angst og social fobi. Dette blot som memento om, at vi, der med glæde betaler til de virkeligt svage og ramte, formentlig er blevet narret af en bedrager af format. Med de fremviste evner og energi kunne han sagtens klare mere end sit malerfirma, evt. kunne han oprette et ekstra firma med PC- og hjemmeside-vejledning, samt mod god betaling vejlede potentielle bedragere i at få mest mulig økonomisk udbytte af det sociale system. Frank har fået sin store erstatning på baggrund af "uarbejdsdygtighed" og dermed sikret sig godt økonomisk i en årrække på andres bekostning.\nIndlæg fra gæstebogen:\nNavn: Solveig, der har ptsd\nDato: lørdag d. 15 januar 2011 kl. 15:07:51\nHilsen: Enig!!! FH er grundig og spiller spillet til ende som "charmør og tyran". Jeg har længe ud fra hans ynk været klar over, at F. kun bruger førtidpensionen som springbræt. Han får jo nu super opmærksomhed og har tid til at hygge sig med hjemmesiden og meget mere.\nDato: lørdag d. 15 januar 2011 kl. 14:53:04\nHilsen: Hvor er han smart! Jeg kender Frank Henriksen fra skoletiden. Jeg genkender hans metoder og kender flere, der er enig med mig om, at han kynisk udnytter det sociale system til skade for dem, der virkelig har ptsd. Læs om Frank Henriksen i bogen: "Charmør og Tyran".\nSynes ovenstående kan være svært at svare på, især fordi de jo angriber min troværdighed og bl.a. anklager mig for at lyve. Så vil for en gangs skyld gemme mig bag en kvindes skørter og lade min kone svare på mine vegne. Nemlig ved at bruge det svar hun gav inde på bloggen "fangevogteren" på det første af indlæggene:\n15. jan 2011 19:59\nTil 'Anonym af sikkerhedsårsager'\nJeg vil blot sige, at mage til vrøvl og usandheder, skal man dog lede længe efter. Som hustru til Frank, kan jeg med 100% sikkerhed sige, at der ikke er noget som helst påtaget over hans sygdom.\nMen nu lever du jo heller ikke sammen med ham, og kan se hvordan hans hverdag er.\nDu oplever ikke hvordan han gang på gang isolerer sig og får det meste af en dag til at gå med at lægge kabale. Og tro mig, det er ikke lykken at lægge kabale dag ud og dag ind.\nDu oplever heller ikke Franks egne skuffelser over ikke at kunne deltage i sine børns aktiviteter, eller simple familefødselsdage.\nDu oplever heller ikke hvor svært det kan være, blot at skulle gå ud i sin egen have, hvis han kan høre eller se naboerne.\nDu aner ikke en skid om hvordan det er at have PTSD.\nAt tro, at Frank har 'faket' sig til en PTSD-diagnose, for at få tid til sine "PC-interesser" og maler-firmaet, er det mest latterlige jeg længe har langt ører til. Malerfirmaet har han ikke arbejdet i siden 2006, og hans "PC-interesser" er blot en flugt væk fra en hverdag han ikke kan klare.\nAt Frank er et stort og dybtfølt menneske, med hjertet på rette sted, der forsøger at hjælpe andre mennesker med samme skæbne som sig selv, har intet med han sygdom at gøre. Sådan er Frank bare, og gudskelov for det.\nFrank taler altid pænt om andre, har et positiv sind, og forsøger at hjælpe hvor han kan. Det kunne du virkelig lære noget af.\nNej, det DU har opnået, er, at forumet nu er lukket, til stor fortrydelse blandt en masse mennesker, og at Frank atter har fået en psykisk nedtur.\nFaktisk burde jeg slet ikke nedværdige mig til at svare sådan en ignorant, men FUCK hvor bliver jeg sur over at læse sådan en gang løgn.\nHar haft det rigtigt godt de sidste par dage. Det hjalp at få Katrine hjem igen (hun har været på arbejde i Sverige i 3 dage). Så efter et par dage med hvile er jeg begyndt at føle mig ovenpå igen. eller rettere sagt var begyndt....For her til morgen læste jeg så et anonymt indlæg på en blog der hedder "Fangevogteren". Der var en der rettede et sønderlemmende angreb mog mig og anklagede mig for at være bedrager og alt muligt. Det var virkeligt ubehageligt, men det er nok bare sådan noget man skal lære at leve med hvis man vælger at stikke næsen lidt frem istedet for blot at holde sig derhjemme og leve i anonymitet. En ting er at stille spørgsmålstegn ved min person og mine motiver, men hvorfor skal PTSDforum drages ind i det? Det er jo ikke noget jeg har lavet for min egen skyld, men for at hælpe andre i samme situation som jeg selv. Husker tydeligt hvordan jeg følte jeg stod helt alene, da jeg blev syg og hvordan jeg "higede" efter at få mere at vide om det jeg fejlede og hvorfor jeg gjorde det. Så det var jo for at andre ikke skal stå i samme situation, at jeg startede siden.\nTror næsten det har taget mig 10 minutter bare at skrive dette. For ryster helt og laver den ene stavefejl efter den anden. Kan ikke helt finde ud af om den der har skrevet det virkelig tror på det veedkommende skriver eller om det bare er et udslag af ren ondskab. Men uanset hvad, så føles det virkeligt ubehageligt. Man sidder jo og tænker på hvem det kan være. Er det en tidligere fange der vil hævne sig, nogen fra ptsdforeningen der er blevet sure på mig eller er det bare en helt tilfældig, der sidder og keder sig. Skal jeg bare droppe forummet helt og "trække mig tilbage" og bruge tiden på min have istedet? Lyder måske lidt paranoidt, men det er altså nogle af de tanker der flyver igennem en ptsd befængt hjerne.\nMen vil se om jeg ikke kan ligge det fra mig. Nu har jeg fået det skrevet ned og vil så prøve at slippe det, inden det æder mig helt op.\nSå var det igen tid til fysioterapien, men nu er det jo også ved at være 3 uger siden jeg har været deroppe. Er stadig træt i både hovedet og kroppen efter besøget på angstklinikken igår. Så det kombineret med det "lange" fravær hos fysioterapien, gjorde at det var lidt svært og angstprovokerende at skulle derop.\nSå vi blev hurtige enige om, at tage det med ro og starte lidt blidt op. Så hun startede med at lave nogle "samlende" berøringer på benene. Dette gik da også fint og jeg begyndte at slappe lidt mere af i hele kroppen. Men da hun så begyndte på det samme med armene, så fik jeg det rigtigt ubehageligt. Kunne mærke angsten og hvordan min krop bare blev mere anspændt. Vi snakkede lidt om, hvad det skyldtes men dog uden at finde en endelig forklaring. Måske det blot var fordi hun kom lidt tættere på mig i forbindelse med armene, end hun var med benene?\nSå skulle jeg lave nogle øvelser hvor jeg skulle spænde og løsne ballemusklerne og derefter knæstrækkerne. Med ballemusklerne gik det uden problemer. Knæstrækkerne kunne jeg også sagtens stramme, men havde ekstremt svært ved at løsne dem igen og det krævede vildt megen koncentration fra min side.\nSå skulle vi lave en øvelse med fødderne, hvor hun forsigtigt pressede til foden fra den ene eller anden side og jeg skulle så forsøge at lave et "modpres" for på den måde at undgå at min fod flyttede sig. Hun pressede næsten ikke, men alligevel var det simpelthen for svært for mig. Det tog mig så lang tid at finde ud af hvilken vej hun pressede og så at finde den muskel jeg skulle bruge til at presse imod med, at jeg slet ikke kunne styre det. Samtidig med at jeg så prøver at koncentrere mig helt vildt om det, så fyldes mit hoved at en følelese af både tristhed og irritation. Iirritaion over at jeg har så lidt styr over kroppen at jeg ikke kan udføre så simpel en øvelse og tristhed over at mit system er blevet så godt og grundigt "smadret" og det tilsyneladende er så svært at rette op på igen.\nFysioterapeuten mener jeg skal gå deroppe i mindst 1 år mere og måske lidt mere end det. Hun har endnu ikke haft nogen, der har brugt over 2 år deroppe, men det er ikke ualmindeligt at dem på "mit stadie" bruger mellem 1½ og 2 år.\nHun forsøgte at få mig til at "kæmpe" lidt mindre og være mere åben overfor at sige fra overfor hende og sige til, når tingene gør ondt eller bliver for ubehagelige. Hendes indtryk er at jeg bider for megen smerte i mig og kæmper lidt for meget. Det kan være gode egenskaber i det daglige, men lige netop i fysioterapien er man nødt til at holde lidt igen og ikke arbejde hurtigere end kroppen kan følge med. For presser man kroppen for hurtigt, kan det sætte tingene lidt tilbage istedet.\nSå har jeg været til den første af to visitationssamtale på angstklinikken i Viborg. Det gik ganske udmærket, selvom jeg var ved at overveje at "flygte" deroppe fra flere gange, mens jeg ventede. Men da jeg havde været der et stykke tid begyndte jeg at falde til ro igen. Psykologen jeg snakkede med var ganske positivt indstillet overfor mig, men var måske ikke helt overbevist om, at de kunne hjælpe mig. Han mente nok umiddelbart at angsten bundede for meget i ptsd'en og de derfor ikke ville være de rette til at hjælpe mig. Men han ville drøfte det med sine kollegaer og evt. arbejde på at få mig henvist til Risskov istedet. Der skulle de åbenbart være bedre gearede til ptsd-patienter.\nMen nu må vi se, hvad det ender ud med. Skal til den sidste samtale d.18/1.\nSkal ellers love for at jeg er blevet lagt for had af ptsdforeningen. De vil jo ikke linke til min side, da de siger jeg skrevet noget grimt om dem herinde og ellers forholder mig kritisk til dem. Nu har de så også slettet et "indlæg" på deres facebookgruppe, der linker til PTSDforum. Det jo så er anden gang de går ind og redigerer og sletter indlæg på deres "væg" og det kan jeg simpelthen ikke acceptere. Det er iorden at fjerne spamindlæg og indlæg der kan støde andre mennesker, men ellers skal man altså holde fingrene fra at bruge censur. Så nu har jeg sgu meldt mig ud af deres gruppe derinde. Gider simpelthen ikke bruge mere energi på dem. De har jo åbenbart mere travlt med imagepleje end med at gøre et stykke reelt arbejde for de ptsd-ramte.\nMåtte aflyse min tid hos fysioterapeuten idag, da jeg har fået influenza eller sådan noget. Det er godt nok ikke "brudt" helt ud endnu, men nok til at jeg er både træt og tung i hovedet. Men Katrine har også været syg med det de sidste 4-5 dage, så er også ved at være mærket af at jeg er meget mere på herhjemme.\nSkal til visitationsmøde på angstklinikken i Viborg på tirsdag, men det skal jo nok passe med at det bliver mens influenzaen er på sit højeste. Er faktisk også ret nervøs for at skulle derop. Burde ikke være det, men det er sikkert ret naturligt at deres "kundekreds" er lidt angst for at komme op til dem ;-)\nSå er jeg kommet helskindet ind i det nye år, eller næsten ihvertfald. Havde lige en enkelt fald, der medførte en smule skrammer på næsen. Det skyldtes en kombination af glat vejr, et havehegn på 20-30 cm og så måske en anelse alkohol.\nJeg har besluttet mig til at droppe dagen med psykotraumatologisk konference på onsdag. Er vist ved at blive en smule syg og vejret ser heller ud til at blive for godt. Men den mest afgørende grund er simpelthen at det fylder for meget inde i mit hoved lige nu. Lidt ærgeligt, for tror virkelig det kunne blive både spændende og lærerigt. Men det er desværre bare ikke alting som psyken gider være med til.\nHar sovet utrolig dårligt inat. Havde svært ved at falde i søvn og da jeg så endelig gjorde det, så havde jeg mareridt af flere omgange og en enkelt gang så slemt, at jeg var nødt til at stå op. Så er lidt smadret idag og føler mig ikke helt på toppen. Men fik en ½ times søvn efter ungerne var sendt i skole, så det hjælper lidt.\nSå er vi da "heldigvis" kommet igennem julen og nu er det kun nytåret der mangler. Har klaret det nogenlunde, men kan også mærke jeg er ved at være brugt op nu. Julen er faktisk min yndlingshøjtid, men den tager også hårdt på mig. Ikke bare alt det sociale der hører højtiden til, men også det at hele familien har fri og er hjemme. Det betyder at det bliver sværere for mig at få de små pauser i hverdagen, som jeg er vant til. Og de er jo de små pauser hvor jeg bare er mig selv, som jeg bruger til at lade op i. Men med en juleaften, hvor vi var 15 mennesker og en 2.juledag hvor vi var 19 mennesker, så synes jeg egentlig det er gået over al forventning. Så det glæder jeg mig over samtidig med at jeg glæder mig til det bliver hverdag igen.\nEr blevet tilmeldt psykotraumatoligisk konference på Odense universitet. Det er en temadag omhandlende al den nyeste forskning omlring ptsd og traumer d.5/1 2011. På den ene side så glæder jeg mig helt vildt til det, men på den anden side så er jeg også pokkers nervøs og ved egentlig ikke om jeg i det hele taget tør at tage afsted når det kommer til stykket. Men må jo bare afvente dagen og så se, hvordan jeg har det til den tid.


Egen bolig under erhvervsuddannelser - boligkapital.dk\nDet er faktisk ingen tosset idé at købe sin egen bolig, når man skal starte på en erhvervsuddannelse, da dette dels kan være en udmærket investering men også give den studerende en lav månedlig boligudgift. Man skal naturligvis ikke købe det første og bedste tilbud, men man skal starte med at undersøge markedet, før man foretager en investering. Det er både svært samt kostbart at leje en bolig i de store uddannelses byer, og hvis man planlægger erhvervsuddannelser København, så kan det sikkert være en glimrende investering med en billig ejerbolig med en fornuftig beliggenhed.\nValg af erhvervsskole\nFørst og fremmest gælder det jo om at finde den rette erhvervsuddannelse, så man ikke ender med at blive stavnsbundet på grund af dit boligkøb, men hvis man handler velovervejet, så vil man sjældent komme ud for ubehagelige overraskelser på dette område. Man bør søge en uddannelse, som man er oprigtigt interesseret i, og det kan måske være en eud uddannelse eller en anden form for erhvervsuddannelse. Din fremtidige karriere og indtægtskilde vil komme fra dit job, som man ofte vil holde fast i gennem mange år, så det gælder om at finde et interessant job, der ikke føles trivielt og kedeligt. Man kan hente mere viden og inspiration om erhvervsuddannelser på hjemmesiden for Hotel- og Restaurantskolen, og flere af disse uddannelser kan endda kombineres med elevløn, mens andre er SU-berettigede erhvervsuddannelser. Man behøves derfor ikke tage en altafgørende beslutning så tidligt i livet, idet man få en bred vifte af muligheder for at udvide horisonten og karrierevejen ud fra dine personlige erfaringer og interesser. En god uddannelse giver mange typer lærdom såsom almen dannelse, livsduelighed, robusthed, kreativ tænkning, disciplin og samarbejde.\nFind en passende bolig under studierne\nØkonomien spiller naturligvis en stor rolle i beslutningen, så derfor skal man undersøge boligmarkedet nøje, før man køber en ejerbolig. Man bør måske undersøge lejemulighederne først, men hvis disse er begrænsede og meget kostbare, så er boligkøb en oplagt mulighed, og især hvis man kan få hjælp fra forældrenes side med lån samt kaution. Beliggenheden må gerne være tæt på din erhvervsskole, således man sparer tid og transportudgifter hver dag, og boligen bør desuden ligge tæt på god offentlig transport, så man ikke behøves at investere i bil. Man bør tale med sin bankrådgiver og en kreditforening, før man underskriver en slutseddel på en ejerbolig, men investeringen kan i bedste fald dels give dig både overskud på længere sigt samt en lav udgift hver måned sammenlignet med lejeboligerne i området.\nRelateret til Egen bolig under erhvervsuddannelser


Virksomheder ansætter vikarer som aldrig før: Vil have fleksible medarbejdere - Avisen.dk\nVirksomhederne ønsker i højere grad at have fleksible medarbejdere, og det kan være en af forklaringerne på, at vi har flere vikarer end nogensinde før, påpeger Jakob Tietge fra Dansk Erhverv. (Foto: Foto: Dansk Erhverv)\nFlere end nogensinde før arbejder som vikarer, viser analyse. Vikarboomet skyldes ifølge Dansk Erhverv det økonomiske opsving og ønsket om fleksibilitet. 3F er bekymret for, om vikarer erstatter fastansatte.\nAntallet af beskæftigede i vikarjob er på et rekordhøjt niveau. I 2017 var mere end fire procent af lønmodtagerne i Danmark – svarende til mere end 120.000 personer – beskæftiget i vikarbranchen.\nDet viser en analyse fra Styrelsen for Arbejdsmarked og Rekruttering.\nDe løse fugle bliver hyret til opgaver på mange forskellige arbejdspladser: De arbejder med salg og service, på lager og fabrik, andre er håndværkere og på hospitaler trækker sygeplejersker udsendt af vikarbureauer i de hvide kitler.\nSekretariatschef i Vikarbureauernes Brancheforening i Dansk Erhverv, Jakob Tietge, peger ligesom analysen fra STAR på, at der med et økonomisk opsving naturligt følger en stigning i antallet af vikaransættelser.\nDer er også en underliggende, stigende tendens i beskæftigelsen af vikarer, tilføjer han. Flere virksomheder har konsekvent en vis andel af deres medarbejdere ansat på fleksible ordninger.\n- Det gør de, så virksomhederne hurtigt kan udvide og indskrænke antallet af medarbejdere i forhold til de opgaver, der er, siger Jakob Tietge.\nHan påpeger, at vikarer ikke kun er til fordel for virksomhederne. Man skal også se dem som en fordel for medarbejderne på arbejdspladsen, fordi der på den måde tilføres ressourcer, der kan aflaste dem, der allerede er fastansat.\nSkal ikke erstatte faste stillinger\nHos 3F anerkender man, at virksomheder kan have brug for vikarer i perioder, når de faste medarbejdere er syge eller på orlov. Men vikarerne skal ikke erstatte de fuldtidsstillinger, som virksomhederne ellers ville udbyde, mener gruppeformand i 3F Privat Service, Hotel og Restauration, Tina Møller Madsen.\n- Det er bekymrende (at virksomhederne ansætter flere vikarer, red.), hvis det er udtryk for, at arbejdsgivere i mindre grad vil give lønmodtagere et fast arbejde. Hvis du har faste udgifter, så har du brug for en fast indkomst - så simpelt kan det siges. Der er ingen 3F'ere, der kan leve af løst arbejde, siger Tina Møller Madsen.\nHun synes, at det er fint, at for eksempel studerende og efterlønnere bruger vikarjob til at supplere deres indtægt. Så længe virksomhederne ikke erstatter fuldtidsstillinger med vikarjob.\nVikarjob er springbræt til fast ansættelse\nAnalysen fra STAR viser imidlertid, at en løs vikartjans kan være et springbræt til et fast job.\n- Vi hæfter os særligt ved, at der er en beskæftigelses-effekt ved vikararbejde. En stor del af dem, der kommer ind i vikarbranchen fra ledighed eller beskæftigelse med løntilskud, er i ordinær beskæftigelse ni måneder efter, siger Jakob Tietge og henviser til en undersøgelse fra Beskæftigelsesministeriet.\nVirksomhederne har flere grunde til at hyre vikarer: Dels for at løse et aktuelt behov og dels for at sikre sig den rette arbejdskraft i længere perioder.\n- I første omgang handler det om at få løst opgaver nu og her, men det er bestemt også en rekrutteringskanal, siger Jakob Tietge.\nVikarbureauer mærker efterspørgslen\nVikarbureauerne Straco og TeamVikaren kan begge tydeligt mærke, at virksomhederne i højere grad end tidligere efterspørger vikarer.\nDet er især inden for mange håndværkerfag samt fabriks-, logistik- og lagerarbejde, at de to virksomheder kan mærke efterspørgslen. Hos TeamVikaren kan man også mærke, at virksomhederne ønsker at have en mere fleksibel medarbejderstab.\n- Efterspørgslen efter vikarer er steget markant de sidste fem år. Vi får desværre ikke langt flere vikarer, så det er jo en udfordring. Vi bruger tre gange så meget tid på at finde en vikar end for bare to år siden, siger Kristian Nærø, der er markedsdirektør i TeamVikaren.\nOgså administrerende direktør hos Straco, Peter Harcreave, kan mærke større efterspørgsel efter især tømrere og murere. Han oplever samtidig, at mange er glade for den fleksibilitet og alsidighed, som vikarjobbet giver.\n- Mange synes, det er spændende at arbejde på en stor byggeplads hos for eksempel NCC den ene måned og så komme ud hos en lille tømrervirksomhed den anden måned. Og mange af vores vikarer får også også en herskabelig løn, selvom det selvfølgelig kan svinge, siger Peter Harcreave.


Han har eksem, som behandles med hormoncremer har prøvet en pause, men det blev forværret\nVores søn på 15 mdr har, siden han var 4-5 måneder, været i behandling med hydrocortison. Han har udslæt på kinder, hænder, arme, ben og lidt på kroppen. Især kinderne er slemme, på kroppen er det mere pletvist.\nVi har brugt det på den måde at vi har smurt områderne i en periode og derefter trappet ned i en periode. Når vi så er holdt helt op, er hans eksem blusset helt ekstremt op. Faktisk synes jeg, det så værre og værre ud for hver gang.\nJeg har nu siden jul forsøgt at trappe ham helt ud af hydrocortisonen (vi har mest brugt mildison, men også fusicort og loocid) Jeg har i stedet brugt a derma creme fra apoteket.\nResultatet er, at han nu har eksem i det meste af ansigtet. Hans krop bliver mere og mere plettet af eksem og han er tilmed begyndt at klø.\nJeg har selvfølgelig set en hudlæge, men jeg er lidt træt af at blive “spist af” med hydrocortison. Han er aldrig blevet undersøgt for om der er noget han ikke kan tåle.\nJeg overvejer at opsøge alternativ medicin, som f.eks homoøpati. Har I kendskab til noget?\nJeg er lidt i tvivl om, hvad jeg kan gøre.\nRødt udslæt, er det børneeksem – 3 mrd.


Bedste fladskærms-TV til 5000,-? : Play:Right Forum\nForum : Off-topic : Bedste fladskærms-TV til 5000,-?\nBedste fladskærms-TV til 5000,-?\ndRxL Skrevet 18/05-07 14:16\nJeg ved godt at der findes en "HDTV-fjernsyns" tråden, men den er efterhånden blevet mere end almindeligt uoverskueligt.\nSamtidig regner jeg med at der kapaciteter herinde, der ligger inde med den viden jeg søger, uden at skulle bruge tid på at skulle slå det op.\nMin fætter vil gerne give ca. 5000kr for et LCD-tv med digital-tuner. Hvad ville være det rigtige v... Se hele indlægget\nMin fætter vil gerne give ca. 5000kr for et LCD-tv med digital-tuner. Hvad ville være det rigtige valg for ham?\nHåber der er nogen der har svar på rede hånd =)\nJmog Skrevet 20/04-13 01:11\nJamen så lad mig da omformulere. Jeg mener det er "rigtig ærgerligt" at alle håndholdte spil ikke udgives på Vitaen.\nFancyPants Skrevet 20/04-13 01:21\nNu har jeg siddet på sidelinien og læst lidt med.\nSom jeg forstår det, synes Jmog egentlig bare det er en skam at DS/3DS får en del exclusives, hvor spillet ikke engang nødvendigvis er optimeret til/kræver man har 2 skærme frem for blot én.\nFærdig bum. :)\nJmog Skrevet 20/04-13 03:56\nSådan kunne man til dels godt formulere det :-)\nneros Skrevet 25/04-13 20:09, rettet 25/04-13 20:23\nNogen der kan hjælpe med at finde en anmeldelse/review af PANASONIC FLAT TV TX-P50XT50Y synes ikke det er særlig nemt at google efter ?\nFONA har dem til slag for 4.999kr i øjeblikket. Jeg skal ikke bruge det til at spille på, men til at vise film og ting til udstillinger osv. Det må da have noget godt i sig selvom det ikke er fuld HD. Jeg mener Panasonic må da have haft nogle ideer og bagtanker med det osv.\nHvis det er et godt tv til film og fremvisninger så kunne jeg sagtens være interesseret, men jeg ved ikke så meget om det. Det skulle også være 3D klar og have end masse forskellige gode ting indbygget så som hurtig adgang til nettet osv.\nLidt mere om tv'et her\nPlaykid Skrevet 19/08-15 19:08, rettet 19/08-15 19:26\nEr så småt på udkig efter en fladskærm, som kun skal bruges til konsol gaming, og samtidigt ikke koste det vilde.\nHvad jeg har læst mig til rundt omkring er at responstid og gode kontrastforhold de 2 vigtigste faktore (hvor sidstenævnte er svært at vurdere ud fra producentens specifikationer).\nJeg har homet mig lidt ind på at Panasonic 55AS640E eller AS650 skulle være fine TV, men dog svært at finde info om de også er ok til spil.\nSom alternativ har jeg også fundet frem til Samsung SE510, som dog kræver en form for eksterne højtalere.\nEr der nogen der har erfaringer eller kendskab til overstående, eller evt.forslag til alternativer? :-)\n3of19 Skrevet 19/08-15 19:56\nDisplaylag.com har info om responstider.\nPlaykid Skrevet 21/08-15 06:25\nSoren47 Skrevet 18/10-15 14:52, rettet 18/10-15 15:00\nDenne tråd passer sgu meget godt:\nJeg er på udkig efter et nyt tv til omkring de 5000 kr, tænker jeg. Helst ikke meget dyrere.\nDet skal være et Fuld HD tv, og også gerne 3D.\nLagget skal bare være nogenlunde. Jeg er ikke nogen hardcore gamer alligevel. Men den skal bruges til en masse spil og en masse blu-rays. TV'ets lyd er fuldkommen ligegyldigt.\nDet skal være 48+ tommer mindst.\nKan I anbefale noget? :)\nDustin Home har et der i følge anmeldelser lyder meget godt, et Panasonic TX 50CS630E.\nWehner Skrevet 26/01-16 00:00\nNå for pokker. Oveni mit iPad(iPhone/Stationær/Laptop-indkøbshelvede viser det sig, at mit tv ikke kan tage digitale kanaler. Jeg ser _meget_ lidt tv, men alligevel. Især fordi jeg via min lejekontrakt er tvunget til at have Stofa.\nSå et tv skal altså købes. Primært til PS4, sekundært Blu-Ray/DVD og så lidt fjernsyn.\nEr der noget i vejen for bare at få det overstået og købe det her: http://www.elgiganten.dk/product/tv-radio/fl...40j5515xxe#tab-specs\nDet skal siges, at jeg er vant til et ikke-smart 32" LG fra 2008 eller sådan noget.\nJmog Skrevet 26/01-16 01:45, rettet 26/01-16 01:48\nDet er godt nok ikke særligt stort (og Samsung low-end har dårlig holdbarhed). Hvad er din siddeafstand?\nFor det tilfælde at du er forelsket i TV'et, så er det 400kr billigere her: https://www.komplett.dk/product/843421/elekt...d-smart-tv-ue40j5515\nKTC Skrevet 26/01-16 03:51\nDu kan jo også købe en boks (harddisk-optager eller lignende) med digital tuner, og så bruge den, hvis dit TV ellers er okay. Denne boks vil også kunne give dig Smart-tv funktionalitet.\nAlternativt kan man også komme langt med en Chromecast, f.eks.. Nu ved jeg ikke om Stofa har en app med Chromecast understøttelse, men vi har eksempelvis Yousee, og der kan jeg smide TV-kanaler på Chromecasten via deres app på telefon/tablet. Dette vil også give dig mulighed for at bruge Netflix og så videre, og altså igen have Smart-TV-agtige muligheder. Vi har en del forskellige Smart-enheder, men det er næsten kun Chromecast, der bliver brugt. Det er hurtigere og lettere at arbejde med i mange tilfælde.\nNaiera Skrevet 26/01-16 04:03\nStofas DVR er helt fin. YouSees er noget værre lort, men de skulle være på vej med en ny. Uanset hvad, har jeg dog ikke brug for sådan noget :p\nWehner Skrevet 26/01-16 09:58\nJeg gider ikke rigtig have en boks stående. Prøver desperat at holde min stue minimalistisk :) Derudover vil jeg også gerne have et lidt større tv, så det er sådan set ok at skulle skifte.\nJmog, 40" er jo stort, når man er vant til 32" :) Jeg sidder ret tæt på fjernsynet, når jeg gamer og højst tre meter væk, når jeg en sjælden gang ser en film.\ndchang Skrevet 26/01-16 10:07\nHvis du vil spare lidt flere penge kan du tage det her, forventes på lager i næste uge. :-)\nSamsung UE40J5515 - 2999,-\nJmog Skrevet 26/01-16 12:52\nTre meter, så skal du helt klart op på 50 tommer, hvis du har plads til det :-)\nDet virker sikkert ekstremt stort i forhold til hvad du er vant til, men efter et par dage, så vil du tænke "hvordan levede jeg med så lille et tv!". Det er også meget bedre for øjnene. Flertallet af mennesker har for småt tv/sidder for langt fra det i forhold til størrelsen.\nOg shhhhh til jer med "køb en boks". Manden har et 32" TV. Ikke ødelægge et glimrende påskud for at få en ordentlig størrelse på TV'et. ;-)\nDunwich Skrevet 26/01-16 13:12\nJeg sidder ret tæt på fjernsynet, når jeg gamer og højst tre meter væk, når jeg en sjælden gang ser en film.\nHvis jeg sad tre meter væk og kiggede på et 32" TV, så gad jeg heller ikke se film derhjemme.\nOver 40" vil være passende til den afstand, og helst 50-55".\nDunwich Skrevet 26/01-16 13:37\nHelt enig. Hos mig tog det under en uge, og jeg skal aldrig tilbage til noget under 55" igen. Jeg kniber heller ikke ubevist øjnene sammen længere, når jeg skal læse en mindre font på skærmen, feks under et spil, på menuer osv. Første gang jeg spillede Uncharted Collection, var det næsten for stort og uoverskueligt, med så megen billede information, foran mig, men nu er det bare fedt; Man sidder og bliver suget ind i oplevelsen. Ditto med film.\nQ Skrevet 26/01-16 14:12\nEfter at have fået PS4 sætter jeg mig konsekvent 1 meter tættere på mit 42" Panasonic PX70 fra 2007. Selvom opløsningen kun er 1366x768, ser det helt vildt godt ud. Detaljegraden på PS4 (feks. små tekster i MGS5), gør at det på ingen måde bliver gnidret, selvom jeg nogen gange sidder 1,5 meter fra skærmen. Jeg er sikker på, at det ville være pænere med native 1080p, men farver, scaling og alle former for billedbehandling har jeg bare ikke set pænere på nyere fjernsyn end på mit Panasonic plasma.\nDet fjernsyn kommer til at følge mig indtil det dør. Jo, jeg ku egentlig godt tænke mig at hoppe op til 50" og 1080p, så jeg kunne sætte mig længere fra skærmen, men det må ikke være på bekostning af den fremragende billedkvalitet PX70'eren leverer.\nWehner Skrevet 26/01-16 16:01\nPræcis. Det er et oplagt tidspunkt.\nDet, flere ikke tænker på, er, at til fps'er skal dit tv helst være så lille som muligt - især i forhold til pvp. Det er optimalt at sidde ved en 24"-skærm, så man må jo finde et kompromis, der passer. Det er derfor, jeg i det hele taget har et 32". Så nu prøver jeg forsigtigt at gå en enkelt størrelse op.\nNår jeg spiller, sidder jeg i øvrigt på en stol lige foran tv'et. Og det er 95 % til det formål, jeg køber.\nWehner Skrevet 26/01-16 16:03\nDet ser pt. ud til, at jeg køber det, du foreslår. Tak :)\nNaiera Skrevet 26/01-16 17:34, rettet 26/01-16 17:35\nEfter at have fået PS4 sætter jeg mig konsekvent 1 meter tættere på mit 42" Panasonic PX70 fra 2007. Selvom opløsningen kun er 1366x768, ser det helt vildt godt ud.\nOpløsningen er faktisk 1024*768, men det betyder selvfølgelig intet på så bette en skærm.\nHvis du vil have noget bedre og større, så kig eventuelt efter et brugt Pioneer fra 8. generation og frem.\nQ Skrevet 26/01-16 18:19\nAh ja, du har ret Naeira. Husker godt, at det tilmed er rektangulære pixels. Men det forstærker bare min pointe. Gode pixels er bedre end mange pixels.\nJmog Skrevet 26/01-16 20:42\nDet, flere ikke tænker på, er, at til fps'er skal dit tv helst være så lille som muligt - især i forhold til pvp. Det er optimalt at sidde ved en 24"-skærm, så man må jo finde et kompromis, der passer.\nDen tror jeg ikke helt jeg forstår. Jo større skærm, jo nemmere kan du se små objekter i distancen. Jeg klarer mig væsentligt bedre på 100" end på 40".\nSelvfølgelig afstand taget i betragtning. Hvis jeg sad ved et computerbord, ville jeg nok ikke have lyst til noget større end 27".\nJmog Skrevet 26/01-16 20:45\nDet er et dejligt TV. Havde det selv i mange år, og det var godt nok sjældent jeg så moderne TV der kunne slå det.\nNår det en dag dør, så tag et kig på VT50 eller VT60 serien fra Panasonic. Det var de sidste plasmaer de lavede og de er fremragende. Jeg skiftede selv til et 50" VT50 fra 42" udgaven af dit.\nEnten den vej eller OLED, når de kommer lidt længere ned i pris og alle børnesygdommene er væk. Det er det eneste jeg har set, som kan overgå de gode plasmaer.\nQ Skrevet 26/01-16 21:22\nJeg håber også på, jeg kan vente så længe. :)\nWehner Skrevet 26/01-16 21:56\nProfferne sidder også tæt på skærmen, hvilket også øger deres præcision. Kort afstand og overskuelig skærm er det optimale. Nu er jeg jo heldigvis/desværre ikke pro, men jeg skal i hvert fald ikke have et 55".


Helse og samliv Archives - Side 4 af 35 - Linkcentralen - De bedste links hos den bedste linkportal\nVi ønsker alle et godt helbred men det sker det skranter lidt.\nHer kan du finde gode helse produkter som kan hjælpe dig til et endnu sundere liv.\nHelsekost og kosttilskud. yoga og mindfullness ja dette er blot et lille udvalg af hvad du kan finde her på siden.\nSe også kategorierne:\nBabor.dk – Naturlig hudpleje\nPå Babor.dk finder du eksklusivt og økologisk forebyggende hud produkter. Babor har spa og wellness institutter over hele verden som man kan nyde ved enten et afslappende længerevarende ophold, eller et smugkig indenfor i de luksuøse omgivelser.\ne-fuel.dk – Boost Your Gaming!\nHos e-fuel.dk finder du Danmarks største udvalg af eSports energidrik! Gfuel Sneak X-Gamer og mange flere. Køb gfuel i Danmark her!\nHerbal Center DK – Herbalife\nDet bedste sted du kan få din Herbalife. Kosttilskud på den sunde måde. Herbalife virker hver gang. Tab dig og bliv slank sikkert og nemt uden slankekur\nforebygstress.dk – Test din stress\nStress kan komme snigende, og det kan ramme alle, hvis man ikke er opmærksom på det. Nogle har en lav stresstærskel, andre har en høj stresstærskel, men ved du, hvor din ligger? Bliver du let stresset, eller skal der virkelig meget til?På hjemmesiden ForebygStress.dk kan du tage en stresstest og finde ud af, om du er i risikogruppen for at få stress, eller måske allerede er så tæt på, at du skal passe bedre på dig selv. Testen er ganske simpel, og du skal bare svare på nogle spørgsmål - men svar ærligt og så præcist som muligt, hvis du vil have et realistisk svar ud af testen.På hjemmesiden kan du selvfølgelig også læse meget mere om stress, forebyggelse af stress og finde kontaktinformationer til gratis hjælp i tilfælde af, du har nået din stresstærskel og skal finde ud af, hvordan du kommer tilbage på rette spor igen.\nABFU – Førstehjælpskursus og Udstyr ApS\nVi er et team af ambulancebehandlere og brandmænd der tilbyder brand- & førstehjælpskurser på flere niveauer. Vi har flere års erfaring som førstehjælps- og ambulanceinstruktører.\nEFI – Kosttilskud, hudpleje & barbering\nEn varieret kost har altid været den vigtigste kilde til vitaminer, mineraler, Omega3 fedtsyrer og andre vigtige næringsstoffer. Men, i en travl hverdag er det ikke sikkert at du får alt hvad kroppen behøver for at fungere optimalt. Derfor kan det være en god idé at tage et tilskud som en sikring.\nadhdvaerkstedet.dk – ADHD Hypnose| ADHD |ADD| ADHD Behandling\nADHD behandlet med samtaler, hypnose, hypnoterapi samt alternative metoder, der giver resultater her og nu.\nfodbehandling-odense.dk – Fodplejer Odense\nPå hjemmesiden Fodbehandling-Odense.dk kan du uanset om du bor i Odense C, Odense NV, Odense SØ eller et helt fjerde sted i Odense nemt og hurtigt finde en lokal fodklinik i Odense. På forsiden kan du læse generel information omkring, hvad en fodbehandling typiske kan indeholde, og du kan klikke dig videre ind til at finde din lokale fodplejer i Odense. Når du har fundet den fodplejer du ønsker at benytte, kan du enten ringe vedkommen op, eller klikke videre og læse mere om fodplejeren og dennes fodklinik.Mvh. Fodbehandling-Odense.dk\nGraafland.dk – hypnose i København\nDøjer du med stress, jalousi eller andre personlighedsmæssige skavanker? Du kan komme langt med hypnose! Hos Graafland anvendes hypnose både til behandling af børn og voksne.\nSanaNordic – Naturlige CBD Produkter\nCBD Olie & Hamp Produkter, er naturligt produceret på organisk certificeret marker i Nordholland. Vi har som de eneste godkendt i Danmark fået godkendt flere af vores produkter hos Fødevarestyrelsen.\nEsteria.dk – Hypnose & clairvoyance omkring Slagelse\nJeg tager udgangspunkt i, hvor du er, og hvad du gerne vil have forandret. Jeg respekterer dine grænser, uanset hvor de er. Jeg rådgiver dig til det bedst mulige resultat og sørger for, at kan være tryg under hele sessionen. Du er i centrum, og jeg støtter og hjælper dig i din process.\nCoachingPeople.dk – yoga og mindfullness\nUdover en række alternative behandlinger rettet mod blandt andet stress og personlig udvikling, har vi også hold med yoga og mindfullness. Se mere info på vores hjemmeside.\nLivingwithnature.dk – Vi gør det enkelt for dig at leve i balance\nVelkommen til LivingWithNature - stedet hvor du kan forkæle dig og dine celler med rene produkter og ny energi. Vi gør det enkelt for dig at leve i balance.\nBody Treatment IVS\n"Ønsker du at foretage ændringer i din livsstil, og samtidig opnå et vægttab? Men har du brug for hjælp til at opnå disse mål? BodyTreatment er et firma, der tilbyder individuelt udviklede vægttabsløsninger, som du let kan implementere i dit liv.---------------------------------------------------------------"Ønsker du at foretage ændringer i din livsstil, og samtidig opnå et vægttab? Men har du brug for hjælp til at opnå disse mål? BodyTreatment er et firma, der tilbyder individuelt udviklede vægttabsløsninger, som du let kan implementere i dit liv.Vores speciale er kost- og træningsprogrammer tilpasset den enkelte kunde, der strækker sig over alt fra 8 til 16 uger. Samtlige programmer ledes af en personlig træner og sammensættes ud fra din situation.Det særlige ved os er at al kommunikation foregår elektronisk. Vi har nemlig erfaring med at moderne mennesker ikke har tid til at mødes ansigt-til-ansigt, og hellere vil have en online kontaktperson, der altid er til rådighed.Med et forløb hos os får du en indledende samtale, hvor vi sætter os ind i din situation, en personligt udviklet kostplan, et træningsprogram, en opskriftsamling, videoer med udvalgte øvelser, opfølgende samtaler og en evaluerende samtale til sidst i forløbet.Mærk energien komme tilbage i din hverdag med BodyTreatments personlige kost- og træningsprogrammer. I samarbejde vil vi opnå de livsstilsændringer du drømmer om.For hjælp og vejledning, ring på vores hovednummer 71 99 54 63 eller udfyld formularen på vores hjemmeside. Vi glæder os til at påbegynde et forløb med dig.\nNordica Herbal – Produkter til naturlig helbredelse, smertelindring og fysisk velvære\nNordica Herbal leverer økologiske cannabis naturprodukter i høj nordisk kvalitet. Vi har et bredt udvalg af cannabis (CBD) olier og e-væsker, samt elektroniske cigaretter til brug for CBD produkter.\n< Forrige side 1 2 3 4 5 6 Næste side >


mata.mandlige.com Instruktioner Vægttab hormonspiral\nKernesund prævention: Spring til sidste ulæste indlæg Hormonspiral denne tråd. Nu har jeg igennem 10 uger brugt min tid på gyn amb. Det drejer sig om Mirena spiralen Hormonspiralen. Til jer der overvejer et nyt præventionsmiddel, kan jeg helt sikkert anbefale den. Det skal dog lige siges at jeg ikke selv har brugt den da jeg prøver på at vægttab gravid, men jeg skal helt sikkert have den, efterfølgende. nov Det drejer sig om Mirena spiralen (Hormonspiralen). igang med et stort vægttab,og fik så min hormon spiral igen maj ,,,og jeg har ik haft. aug Små ændringer i hverdagen kan føre til vægttab. august . Nu har jeg en hormon spiral, og jeg tror desværre at det er lidt ligesom p piller.\nVÆGTTAB HORMONSPIRAL Kernesund prævention\nHormonspiral – bivirkninger Vægttab hormonspiral Gynækologerne er også begejstrede for spiralerne.\nEr du ikke helt vild med tanken om at føde 12 børn, som var gennemsnittet i helt hormonspiral dage, hvor prævention ikke hormonspiral Synes du p-piller er et problem, og samtidig gerne vil have et frit sexliv? P-piller indeholder gestagen og østrogen. Der er så mange kvinder, der tager p-piller, at man rent faktisk kan måle det i vores drikkevand. I Vægttab er det endnu vildere - der er vægttab af gestagen og østrogen i drikkevandet så højt, at nogle kvinder som ikke bruger p-piller, faktisk er beskyttede alligevel. Ønsker du at rense dit drikkevand, så kan jeg varmt anbefale at få det gjort HER. okt Jeg har været meget i tvivl om, hvorhvidt jeg ville udgive dette indlæg. Det bliver nok det mest grænseoverskridende og personlige indlæg, jeg. feb Antallet af kvinder med hormonspiral er vokset hurtigt, efter at læger og gynækologer er begyndt at sætte den op hos kvinder, der hverken har. Så nu overvejer jeg at skifte til hormonspiral men risikerer jeg at ende med samme problem igen da der er hormon i? Har hørt at det er lavere end i p-piller og at det joi iteorien kun skulle virke lokalt med spiralen mens det jo virker generel med p-pillerne. Små ændringer i hverdagen kan føre til vægttab. august Grænseoverskridende?? I den grad. Der er 5 uger mellem disse billeder. Spiral - ligegyldigt om det er kobber- eller hormonspiral, er det noget sindssygt møg! Det er mindst lige så slemt som p-piller, på grund af mængden af hormoner. Selvom der ikke er hormoner i kobberspiral (som så burde være helt okay), så har det vist sig at være med til at bremse vægttab, fordi den sidder midt i kroppens meridianbane. overgangsalder og ledsmerter Toggle navigation Mad tal. Adgangskode Glemt din adgangskode? Husk mig på denne enhed. Har du ikke prøvet Madital.\nMin ambition er at være den bedste udgave af mig selv, hvilket kommer til udtryk på min blog. Derfor håber jeg på, at kunne motivere og inspirere mine læsere til en glad og sund livsstil, som også indebærer vin og chokolade. Min blog bærer præg af min positive tilgang til den travle hverdag som nybagt mor. feb Antallet af kvinder med hormonspiral er vokset hurtigt, efter at læger og gynækologer er begyndt at sætte den op hos kvinder, der hverken har. sep Jeg oplevede et hurtigt vægttab med hormonspiralen. Om det var den der gjorde det, eller om det skyldtes andre faktorer, skal jeg ikke kunne. jan Hvis vægttab går i stå pga faldet i stofskiftet som beskrevet oven over, har alle anstrengelserne været forgæves,.. en ond spiral uden ende. Billeder og albums Medlemsliste. Vis tråde Vis indlæg. Jeg har haft hormonspiral siden slutningen af august\nMin vægt stiger... vægttab hormonspiral Du behøver ikke at blive overvægtig bare fordi du kommer i overgangsalderen, selv om mange kvinder oplever det som uundgåeligt, at de bliver nogle kilo tungere, når menstruationerne holder op. Hej Jeg fik fjernet min hormonspiral i torsdags. Jeg spurgte lægen om jeg kunne forvente en blødning efter et par dage, men det mente hun ikke, da slimhinden var så tynd og ikke havde noget at bløde af.\nMen så lige så stille - med start ca for et år siden (ca samme tid jeg fik hormon spiral) begyndte min vægt at stige. Ganske Du læser en tråd i Vægttab. Kitecat. Hormonspiraler kan ligesom andre hormonelle præventionsmidler forbindest med bivirkninger. Se den komplette liste over hormonspiralernes bivirkninger. Min ambition er at være den bedste udgave af mig selv, hvilket kommer til udtryk på min blog. Derfor håber jeg på, at kunne motivere og inspirere mine læsere til en glad og sund livsstil, som også indebærer vin og chokolade.\nSpiral er traditionelt et meget sikkert præventionsmiddel - hormonspiral formentlig det mest sikre middel på markedet. Hormonspiralen kan imidlertid også anvendes til behandling af blødningsforstyrrelser i overgangsalderen samt . Hormonspiral: Effektiv forebyggelse mod graviditet, der samtidig reducerer blødningsmængden i forbindelse med menstruationer. Det er næsten en naturlov at det bliver sværere at tabe sig i takt med jo flere kg man smider. I dette blogindlæg vil jeg beskrive nogle af de vægttab ting, der sker med kroppen i forbindelse med et hormonspiral, som gør at vægttabet kan gå i stå. Men også hvad der skal til at få gang i vægttabet igen. Præventionsmiddel: Mirana (hormonspiralen) :)\nVægttab hormonspiral dick morris rapporter\nSmå ændringer i hverdagen kan føre til vægttab vægttab hormonspiral\nFor 10 år siden begyndte jeg på p-piller, vægttab min hormonspiral og jeg så for 5 år siden var klar til at skulle have børn, var det hormonspiral stor lettelse. Vægttab har været så sød gennem hele forløbet og ofte spurgt mig ind til hvordan det er gået. Nu er min slimhinde tyk som den skal være\nOg selvom antallet af øgede kilo varierer fra kvinde til kvinde, så er det ikke unormalt, at kvinder i overgangsalderen tager fra et til fem kilo på henover en toårig periode. Den seneste forskning viser nemlig også, at vægten kan øge kvinders risiko for brystkræft efter overgangsalderen. Endnu står det ikke helt klart, hvorfor nogle kvinder tager på i forbindelse med overgangsalderen.\nDet kan hænge sammen med de hormonelle forandringer, men det kan også være på grund af andre ting som alderen og at man bevæger sig mindre med årene. En undersøgelse har fundet frem til at kvinder, der gik i overgangsalderen, tog godt to kilo på og øgede deres livvidde med omkring 2,5 cm. Disse forandringer havde dog ikke noget at gøre med hvor i overgangsalderen kvinderne var, hvilket tyder på, at der lå andre årsager bag den øgede vægt. bugspytkirtlens placering i maven Er efter barn nr 2 begyndt på p-piller igen som jeg brugte før vi blev forældre første gang.\nfeb Antallet af kvinder med hormonspiral er vokset hurtigt, efter at læger og gynækologer er begyndt at sætte den op hos kvinder, der hverken har. okt Jeg har været meget i tvivl om, hvorhvidt jeg ville udgive dette indlæg. Det bliver nok det mest grænseoverskridende og personlige indlæg, jeg.\nMen ved ikke om en hrmonspiral så er et no-go? I juni fik jeg problemer med min hjerterytme. Jeg vil gerne supplere med løbetræning 30 min. Det viser alle undersøgelser om sundhed.\nVægttab hormonspiral Herefter har vægten stået stille og i dag havde jeg faktisk taget to kg på!!! Min fedtprocent faldt fra og alt kørte bare. Skriv dig op her og få besked næste gang der er nyt. Ana J på Ny bog vil fjerne skammen over at have menstruation\nHormonspiraler er på fremmarch blandt danske kvinder Mere detox\nSpiral - ligegyldigt om det er kobber- eller hormonspiral, er det noget sindssygt møg! Det er mindst lige så slemt som p-piller, på grund af mængden af hormoner. Selvom der ikke er hormoner i kobberspiral (som så burde være helt okay), så har det vist sig at være med til at bremse vægttab, fordi den sidder midt i kroppens meridianbane. Hormonspiral. I Danmark oplægges spiral udelukkende af læger ; Gynækologisk undersøgelse og bimanuel palpation for at afklare livmoderens position og for at. Antallet af kvinder med hormonspiral er vokset hurtigt, efter at læger og gynækologer er begyndt at sætte den op hos kvinder, der hverken har født eller har problemer med nogle af de gener, den oprindelig er udviklet til at behandle. Med et digitalt abonement får du fuld adgang til hele politiken. Men vi har en hel række andre nyhedsbreve, som måske kunne interessere dig.\nTidligere: « « Køb harry potter film\nIngen seksuel libido\nFlybillet new york tur retur\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Vægttab hormonspiral mata.mandlige.com


Find ud af mere om medicinsk cannabis her\nPressemeddelelse februar 15, 2018 Medicinsk cannabis\nOmsider, vil nogen i hvert fald sige, er det blevet lovligt at benytte sig af medicinsk cannabis, såfremt lægen siger go for det. Andre vil derimod mene, at det er en uhørt skændsel at det nu er blevet lovligt.\nAlle har selvfølgelig hver sin mening omkring emnet, men nu er det altså blevet vedtaget i folketinget, at det skal være lovligt i visse tilfælde at udstede. Mange mennesker i Danmark har i mange år været udfordret med ganske forfærdelige og uhelbredelige sygdomme, som ødelægger livskvaliteten uden lige.\nMåske har du hørt om nogen, været meget tæt på nogen med- eller selv døjer med sklerose. En hæslig sygdom, som desværre rammer alt for mange mennesker. Disse har i en længere periode på ulovlig vis haft mulighed for at fjerne nogle af de smerter, de hver dag døjer med gennem cannabis. Derfor kan man sige, at det virker lidt åndssvagt, at man som stat ikke vælger at udstede disse naturlige midler noget før, for at de lidende mennesker kan få noget af sin livskvalitet tilbage. Det at indtage medicinsk cannabis, er ikke ens betydning med, at man kommer til at sidde med junkier og ryge hash dagen lang - slet ikke. Dette er en meget fordømmende og snæversynet tilgang til det at tage medicinsk cannabis.\nI virkeligheden indtages det under væsentligt mere ‘ordentlige’ forhold. Eksempelvis gennem en sprøjte, der bliver sprøjtet ind i mundhulen. Derudover har lægerne også mulighed for at udskrive andre produkter, hvoraf der blandt andet er tale om THC olie, som i princippet er indhold i alle cannabis-relaterede produkter, da dette er den særlige del af planten, der påvirker hjerne og krop. Herudover kan lægerne også udskrive diverse kapsler, tabletter eller udtørrede cannabis blomster.\nEn mindre prøveperiode\nHer er altså ikke tale om urene oplevelser, man vil få, som mange fordømmende eller særligt kritiske personer vil forvente af det nye tiltag. Det er som tidligere nævnt et meget nyt tiltag, hvilket også betyder at her er behov for en prøveperiode. Denne prøveperiode strækker sig i første omgang over de næste 4 år, hvor perioden startede per. 1. januar 2018. I løbet af denne periode vil de danske læger have mulighed for at udskrive medicinske midler, de ikke tidligere har haft tilladelse til at gøre.\nPå lægens egen bekostning\nDisse midler er muligvis ikke blevet godkendt, fordi man ikke har udført de nødvendige tests der skal til for at vide, om der er nogle stoffer i produkterne, der kan have store bivirkninger på kroppen - for mange produkter er jo tilladte, på trods af at have særlige bivirkninger. Dette betyder dog også, at de produkter og medicinske midler, som lægen udskriver, er på lægens ‘egen bekostning’. Ikke rent økonomisk, men rettere sagt rent etisk. Derfor kan det også blive meget svært for nogle patienter i det hele taget at modtage nogle af midlerne, da rigtig meget ansvar ligger på lægernes skuldre. Har du lyst til at vide mere omkring medicinsk cannabis kan du klikkeher.


Kemo-patienter skal have sved p� panden - tvsyd.dk - TVSyd - Nyheder - Lokal - Vejle\nKonditest med udsigt til skovkl�dte skr�ninger fra 10 sal p� Vejle Sygehus (Foto: Charlotte Dahl)\nKEMO-PATIENTER SKAL HAVE SVED P� PANDEN\nOnsdag 24-10-12 kl. 01.24\nSved p� panden kan mindske generne ved kemo-behandling som kvalme og tr�thed. Derfor bliver seks ugers intensiv tr�ning fra n�ste uge et tilbud til patienterne p� regionens kr�ftsygehus i Vejle.\nProjekt �Krop & Kr�ft� er et af de f�rste projekter i den ambiti�se programplan, som i l�bet af de n�ste �r skal udvikle Vejle Sygehus til at blive �Patienternes Kr�ftsygehus�.\nDet nye tilbud er baseret p� erfaringer fra Aarhus Universitetshospital og Rigshospitalet i K�benhavn.\n- De resultater, vi har fra �rhus Kommunehospital og Rigshospitalet, viser, at bivirkninger som tr�thed og kvalme, som mange kemo-patienter d�jer med, neds�ttes v�sentligt ved at tr�ne. Man har ogs� fundet ud af, at det giver nedsat risiko for tilbagefald ved mammacancer og colorectalcancer, forklarer sygeplejerske Anette Malberg.\nP� Vejle Sygehus st�r Terapiafdelingen og Onkologisk Afdeling bag projektet. De har allerede fyldt det f�rste hold, som starter i n�ste uge. N�r det nye kr�ftr�dgivningshus �Livsrum� efter planen st�r f�rdigt p� Beriderbakken t�t p� Vejle Sygehus i sommeren 2013, kommer �Krop & Kr�ft� konceptet til at foreg� d�r.\nTeamet bag �Krop & Kr�ft� best�r af to fysioterapeuter og to sygeplejersker, som to og to skiftes til at k�re holdene, som maks kan tage otte deltagere per hold. De har alle fire v�ret p� studietur p� �rhus Kommunehospital, for at suge til sig af deres erfaringer.\nErfaringerne fra �rhus Kommunehospital viser ogs�, at patienterne oplever et fristed, hvor der ikke er fokus p� sygdom. Men der er hele tiden fokus p� trygheden for patienterne, og derfor starter man hver tr�ning med at sygeplejersken screener patienterne, m�ler puls, blodtryk og temperatur og generelt holder �je med deltagerne.\n- Vi laver et individuelt program til hver enkelt deltager, s� alle kan v�re med. B�de dem, der er vant til at tr�ne og f� sved p� panden og dem, der er vant til at g� en lille tur i skoven, fort�ller Anette Malberg.\nDe seks ugers tr�ning indeholder h�rd fysisk tr�ning tre gange om ugen og kropsbevidsthedstr�ning �n gang om ugen samt mulighed for to omgange massage. Der vil ogs� blive taget andre emner op, som eksempelvis tr�ning i skoven, boldtr�ning og balancetr�ning. Tanken er at tr�ningen skal ligge p� de samme dage, som patienterne f�r deres kemobehandling.\nE45 lukket af i totalkontrol: �n fik b�de p� 90.000 Mand d�d i Kolding: Skulle tjekke b�den f�r stormen\n23:44 Sytten sydjyder p� skadestuen\n23:30 Status her til aften\n23:58 Obama om Mandela: I dag er han taget hjem\n23:57 Bodil reducerer togtrafikken fredag\n23:32 Sydafrikas Nelson Mandela er d�d - 95 �r


ditogdut: februar 2012\nNogen siger at man bare skal ønske det længe nok og så går ønsket i opfyldelse. Det er så lykkedes for mig. En dejlig pakke kom til mig i dag. Fra Hannes. Jeg føler mig som lykkens pamjulefis/gris eller er jeg måske bare en smule forkælet. Dette forstår jeg jo ikke, at jeg nogensinde har kunnet leve uden og heldigvis kender jeg én som gjorde det muligt at leve videre med. Nu skal der øves. Måske skal jeg starte med at finde plaster og så må jeg hellere få startet en ny ønskeseddel.\nIndsendt af Gitte Moesby kl. 13.05\nSå er det sandelig allerede mandag igen, men pyt med det, når de sidste dage har været fyldt til renden med knus og kram og positiv energi.\nMin mandag er startet stille og rolig. En maskine vasketøj er sat over, morgen tv holder mig opdateret, morgenkaffen holder mig vågen og en masse kreative ideer i hovedet, holder mig fra at sætte mig med krimien De glemte piger. Den er ellers så spændende lige nu. Men jeg har en masse planer for resten af denne lidt grå mandag. Først skal jeg ha syet knapper i mini til voksne fra Design Club. Jeg har strikket den uden ærmer og kan næsten på forhånd mærke at den bliver en succes.\nIndsendt af Gitte Moesby kl. 10.18\nEtiketter: Glæde, Hverdagen, Mig, Strik\nVupti, så gik der lige 3 dage uden indlæg på bloggen. I kender det sikkert godt, jeg har en masse jeg gerne vil blogge om, men ordene kommer bare ikke ind på bloggen af sig selv.\nI denne uge er jeg på job 3 dage i træk, og når man, som jeg, er afhængig af de offentlige transportmidler, først er hjemme kl 19, så er jeg træt, ikke sove træt, men brugt på den der gode måde, og så er der ikke den vilde energi til andet end lidt tv og strikketøj. Apropos strikketøj, så er der pakket massevis af strikketøj i weekendtasken, for efter job i dag tager jeg en tur på familiebesøg. Og der ved jeg der er masser af strikkemulighed, så måske får I lidt nyt at se, når jeg vender tilbage.\nIndsendt af Gitte Moesby kl. 08.26\nEtiketter: Familie, Hverdagen, Strik, Weekend\nFor pokker ikke også, det er surt! Kunne jeg så bare sidde lige så stille i sofaen og strikke, men ikke engang det tillader min sløje ømme krop. Spiller lidt wordfeud og læser lidt i en bog, ser lidt tv, men hovedpinen sætter også en stopper for dét, så rent ud sagt er jeg et sølle skrog!\nIndsendt af Gitte Moesby kl. 10.48\nJeg har virkelig glædet mig til denne dag. Der har været gang i den, sådan job og andet ud af huset aktivitet, siden forrige torsdag. Så i dag bliver der hygget igennem. Ja altså sådan på den måde at jeg tager fat i én ting, gør det aldrig færdig, men falder over noget der er mere spændende. Jeg har adskillige mapper med strikkeopskrifter. De skal sorteres bestemte jeg i morges, hev hele skidtet ned fra hylden, og gik ellers i gang. Måske går jeg for vildt til den, for de første 2 mapper blev reduceret til ½. Synes det er utroligt, for når jeg har rykket ud af ugeblade og printet ud fra nettet, så har det da været ting jeg har haft intuition om at skulle strikke engang, men nu ryster jeg bare på hovedet og tænker mit. Har i andre det lige sådan? Skifter man godt nok stil så hurtigt?\nSorteringen gik så i stå for mig. Nu har jeg fået strikket lidt på et par nye projekter. der er også syet 3 nye bokse, som sættes til salg.\nIndsendt af Gitte Moesby kl. 15.46\nEtiketter: oprydning, Strik, Sy, Tanker, Weekend\nNu er dagen kommet hvor vi skal hjem, men hvem kunne ikke blive her lidt længere. Vejret er SÅ smukt. Og det skønneste selskab.\nIndsendt af Gitte Moesby kl. 11.53\nÅh, som her er dejligt! Sommerhus med skønne kreative 'tøser'. Strikketøj og kølig hvidvin. Jeg strikker og strikker på livet løs. En hue, for med de temperaturer for tiden, så duer det ikke uden en hue.\nIndsendt af Gitte Moesby kl. 15.55\nHvor har det været en dejlig morgen. Min datter har overnattet hos mig og i morges var der tid til at sidde og hygge med kaffe og snak, inden jeg skulle ud af døren. Det var så hyggeligt! Hun er startet på universitetet, Arabisk-Islam studiet og har sen forelæsning i dag, så derfor var der i dag mulighed for hygge med mor. Dejligt er det jo så også, at jeg har fået job i Aarhus, så vi kan ses lidt oftere igen.\nDejlig dag til mine læsere.\nJeg bruger meget tid i toget. Med mig har jeg selvfølgelig noget strikketøj. Det er forskelligt hvad der kommer i tasken, men det skal ikke fylde for meget. I dag er det strømper. I fede farver synes jeg. Noro Kureyon sock. Det er så spændende at se hvad næste farve er, så det er svært at stoppe igen.\nIndsendt af Gitte Moesby kl. 09.41\nJeg forbereder både det ene og det andet. Det varer nemlig ikke længe før jeg skal være i rigtig dejligt selskab. Og så skal der syes patchwork og strikkes og hækles. Jeg må nok også indrømme at der bliver snakket til den store guldmedalje. Skønt!\nMen først er der lige arbejdsdag i dag og i morgen og strikkearrangement hos mig på søndag, og endnu en arbejdsdag og SÅ........\nIndsendt af Gitte Moesby kl. 09.53\nEtiketter: Glæde, Kreativitet, Patchwork, Strik, Sy\nFørste dag på nyt job og nørkleaften i dejligt selskab. Det kan da kun blive en god dag.\nMå I kære læsere få en skøn dag.\nIndsendt af Gitte Moesby kl. 09.25\nEtiketter: Fremtiden, Glæde, Hverdagen, Livet, Mig, Nørkleaften\n201 lodder blev det til i alt.\nFor at finde vinderen brugte jeg en number generator, som valgte nummer 105. I følge min liste med alle navne skrevet ned på, med de antal lodder de har deltaget med, var nr 105,\nKæmpe stort tillykke med den fine bog. Sender du din adresse til mig, så jeg kan sende bogen til dig.\nIndsendt af Gitte Moesby kl. 20.22\nJeg trækker vinderen i aften kl 20.\nMen startede her til morgen med at skrive navne ned på dem som allerede er tilmeldt. Pyh, der er mange! Fedt at SÅ mange deltager. Men jeg ender da med skrivekrampe i min hånd.\nOg nu det sure opstød.. Jeg fatter ikke hvorfor nogen snyder sig til flere lodder end de har. Jeg synes ikke det burde være nødvendigt at tjekke om folk er fast læser eller om de virkelig linker. Har jeg ikke ret i, at når jeg klikker på navnet, og kommer ind på brugerprofil, så dukker der en liste op med blogs de følger, og der hvor ditogdut ikke står nævnt, så er de ikke faste læsere? Der er altså flere som ikke har ret til det ekstra lod så.\nJeg tænker så hvad gør i andre, som har haft give away på jeres blogge? Trækker det ene lod fra eller konfiskerer vedkommende?\nJeg glæder mig rigtig meget til at trække vinderen kl 20.00 dut i aften.\nIndsendt af Gitte Moesby kl. 10.44